Robecchett
Rubichet (pernonzia local: [ru:bi'ket]; in italian: Robecchetto con Induno) a l'è on comun de la Provinça de Milan. Rubichet al se trœva a nord-ovest de Milan, long el fium Texin e al confin con la Provinça de Novara (comun de Gajaa). A Rubichet ge viven  persone. Oltra ai do center principai a g'è anca ona frazion, ciamada Malvai.

Storia 

Anca se ol comun l'è stad cread nel 1870 dal union del comun de Rubichet e Indun , el g'ha de orijen ben plusse antig: l'esistenza de on borg, ciamad Paragnan (in italian: Padregnano) l'è atestada xamò 'ndei documents del secol XI. La tera dœ incœ gh'è Rubichet l'è stada regalada da el Federich Barbarossa a la cità de Milan subit dopo la Pax de Costanza.
Pœ, l'è stada conquistada da molt stranjer fin qe nel secol XVI l'è stad mes sota ol controll dei Magg. Dopo de qests qì vegnen pœu i Arconats e, vers el mezz del sescent, i Fagnan. La sort del Rubichet l'è stada decisa da Napoleon quand vers la fin del secol XVIII, el smorzad ol sistema feudal, dopo qe l'è stat tacad al comun de Türbigh per qualc agn. Enfina, nel 1859 l'è stad teater de le bataie tra i Frances e i Austrieg.

Politega 

El sindich che l'è in carica l'è el Giorgio Clemente Braga, che l'è stat riconfermat ol 5 otober 2021 per haver ciapad plusse vots dèl olter candidad Gabriele Marzorati.

Economìa

Setur primari e secundari
Vist che l'è una zona semi-rural, a Rubichet e Malvai i g'è 'na quai azienda agricola 'me l'Azienda Agricola Cirenaica che l'è sita a Malvai e la se ocupa de la produzion de salam, formagg e olter.

Società

Demografia

Evoluzion demografega 

L'andament del numer di abitant del comun de Rubichet l'è mostrad in la tabella qì de sota:

Popolazzion forastera 

Nel 2021, i forester resident a Rubichet sont 352 e rapresenten ol 7,4% de la popolazion totala. Ol grup forester plusse numeros l'è de quei qe vegnen dal Pakistan cunt el 29,3% de la popolazion, pœ de quei che vegnen da la Cina (20,5%) e da la Rumania.

Feste e sagre

Festa della Sücia

L'è on event tradizional qe g'ha sit ind el Rubichet e ind la Boffalora. A l'è ona festa popolar qe celebra la cultura e i tradizion locai grazzia a vari atività 'me cene, musega, bai e intrateniment - in passato g'haveva anca de vegnuds gio del Navili cont el gomon de rafting grazzia al Club Canoa Milan.

Radio
Ind la frazion Malvai, la se trasmet Radio TRM (Trasmission Radio Malvai) qe se ocupa de informar i citadin de ol Castanes cont notizzi del teritori, de 'l Italia e de 'l Mond. La se poeu senti ind tucc ol Castanes sui 88 MHz e sui servizzi de streaming.

Sport

Balun

La A.S. Ticinia l'è la squadra de Balun che dovra a Rubichet. L'è nassuda el 1 de luj 1984 da la fusion de l' USOR e la SCOM de Malvai. Ol sò prim president l'è stad el Roberto Toretta. Al didincœ l'è dentar ol giron de la Prima Categoria Lombarda.

Scac

Dopo un turnee disputad nel 1976, i scach sont diventad ona presenza fisa a Rubichet nel 1988. Ol circul de scach de Cugiònn Paul Keres g'ha fad su el prim festival de scach di Rubichet cont Indun varda anca chì: :it:Festival scacchistico di Robecchetto con Induno. Nel 2001 ol circol Paul Keres g'ha trasferid la sò sed a Barnaa e a Rubichet l'è anca incœ el circol Cavalli&Segugi.

Sci

Fondad nel 1975 a Malvai, el Sci Club , g'hà ciapad ol nom da San Bernard, ol Sant del paes e ol protetor dei sciator. Grazzia al Don Giuseppe Sormani, la sed a l'è stada mesa ind la Piazza San Bernard qe l'è de proprietà de la paroqia.

Riferiment 

Comun de la Città Metropolitana de Milan

Comun de la Piev de Dairagh